CELEX: 62019TN0689
Language: hu
Date: 2019-10-08 00:00:00
Title: T-689/19. sz. ügy: 2019. október 8-án benyújtott kereset – ZU kontra EKSZ

16.12.2019   
            
            
               HU
            
            
               Az Európai Unió Hivatalos Lapja
            
            
               C 423/62
            
         
      2019. október 8-án benyújtott kereset – ZU kontra EKSZ
      (T-689/19. sz. ügy)
      (2019/C 423/78)
      Az eljárás nyelve: angol
      
         Felek
      
      
         Felperes: ZU (képviselő: C. Bernard-Glanz ügyvéd)
      
         Alperes: Európai Külügyi Szolgálat
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a kinevezésre jogosult hatóság 2018. november 30-i határozatát, amelyben elutasította a felperes 2018. július 27-i, (i) kiküldetési költségek visszatérítése és (ii) segítségnyújtás iránti kérelmét;
               
            
                  —
               
               
                  kötelezze az alperest, hogy az elszenvedett nem vagyoni kár megtérítéseként fizessen meg 70 000 eurót, valamint annak törvényes kamatait az összeg teljes megfizetéséig;
               
            
                  —
               
               
                  az alperest kötelezze a költségek megfizetésére.
               
            
         Jogalapok és fontosabb érvek
      
      Keresete alátámasztása érdekében a felperes két jogalapra hivatkozik.
      
                  1.
               
               
                  Az első, a kiküldetési költségek visszatérítése iránti kérelem elutasításával kapcsolatos jogalap a következőkön alapul: nyilvánvaló mérlegelési hiba, a megfelelő ügyintézés elvének megsértése, az arányosság elvének megsértése, a személyzeti szabályzat 71. cikkének és az ebből a cikkből eredő, a személyzeti szabályzat VII. mellékletében szereplő rendelkezések, valamint a kiküldetési útmutató (2008) megsértése, továbbá azon állítás, hogy a beszállókártyák benyújtására vonatkozó követelmény a kérelmező kiküldetési költségei visszatérítésének irreleváns előfeltétele.
               
            
                  2.
               
               
                  A második, a segítségnyújtás iránti kérelem elutasításával kapcsolatos jogalap a következőkön alapul: mérlegelési hiba, a személyzeti szabályzat 12a. cikkének és 24. cikkének megsértése, az Európai Unió Alapjogi Chartája 1. cikkének, 31. cikke (2) bekezdésének, 41. és 48. cikkének megsértése és hatáskörrel való visszaélés.